# Priručnik za K‑mrežohvat

## Uvod

Čarobnjak K‑mrežohvat, iz milja zvan čarobnjakom mrežnih fascikli, omogućava lako dodavanje i integrisanje mrežnih fascikli u radnu površ KDE‑a. Molimo da prijavite bilo kakve probleme ili želje za novim mogućnostima na KDE‑ov veb sajt za praćenje grešaka.

## Korišćenje K‑mrežohvata

Kao što možete videti na donjem snimku ekrana, čarobnjak mrežnih fascikli trenutno omogućava dodavanje četiri tipa mrežnih fascikli: WebDAV, FTP, windows mrežne jedinice (Samba) i SSH. Za spisak takođe možete izabrati nedavno ostvarenu vezu. Evo snimka ekrana K‑mrežohvata: Snimak ekrana.

Glavni prozor čarobnjaka mrežnih fascikli.

### Dodavanje mrežnih fascikli

Mrežne fascikle pojavljuju se na specijalnoj lokaciji u K‑osvajaču i Dolphinu, zvanoj virtuelna fascikla. Virtuelnoj fascikli pristupa se unošenjem `remote:/` u traku lokacije ili izborom Mreža sa panela Mesta. Time ćete dobiti pregled svih ranije dodatih fascikli, i moći ćete čarobnjakom da dodate nove. Evo snimka ekrana K‑mrežohvata: Snimak ekrana.

Virtuelna fascikla sa čarobnjakom mrežnih fascikli.

Čarobnjak mrežne fascikle je zamišljen kao vrlo lak za upotrebu. Posle otvaranja čarobnjaka, morate izabrati tip mrežne fascikle kojoj biste hteli da pristupite. Kad pređete na sledeći ekran, treba samo da popunite tražene podatke. Krajnji korak je unošenje vašeg korisničkog imena i prijavne lozinke za mrežno deljenje kojem želite da pristupate.

Dole je spisak podataka potrebnih čarobnjaku za stvaranje mrežnih fascikli. Ako za datu fasciklu neka opcija nije raspoloživa, ne mora se unositi; npr. Samba fascikle ne zahtevaju port.

Ime:

- Ovde dajete ime mrežnoj vezi. Ograničeno je samo vašom maštom (i abecedom).

Korisnik:

- Korisničko ime pod kojim će se uspostaviti veza.

Server:

- Adresa servera koji pokušavate da dodate. To može biti IP adresa ili ime domena.

Port:

- Broj porta na koji želite da se povežete. Podrazumevani je obično dovoljan.

  Nije raspoloživo za windows (Samba) fascikle.

Fascikla:

- Putanja do fascikle na koju želite da se povežete.

Kodiranje:

- Preko stavki na ovom spisku birate kodiranje za FTP i SSH veze.

Napravi ikonicu za ovu udaljenu fasciklu

- Ako je ova kućica popunjena, biće stvorena ikonica za pristup kroz virtuelnu fasciklu `remote:/`. Ako nije popunjena, veza će biti moguća, ali neće biti dostupna iz `remote:/`.

  Opcija Nedavne veze: dopušta vam ponovno povezivanje na poslednju mrežnu tačku montiranja na koju ste se povezali koristeći čarobnjak, bez obzira na to da li je stvorena ikonica za nju.

Šifruj

- Ako je uključeno, biće omogućena sposobnost ostvarivanja bezbedne veze.

  Raspoloživo samo za webDAV fascikle.

## Prolazak kroz K‑mrežohvat

Sledi brzi prolazak kroz čarobnjak mrežnih fascikli. Ne trepćite, inače biste ga mogli propustiti.

Ispod vidite glavni prozor čarobnjaka mrežnih fascikli. U njemu se bira tip fascikle za dodavanje ili povezivanje. U svrhu prolaska upotrebićemo FTP, koji sadrži većinu opcija koje ćete sresti u čarobnjaku.

Snimak ekrana glavnog prozora K‑mrežohvata. Snimak ekrana.

Biramo, dakle, FTP fasciklu. Dole vidite primer podataka koje treba upisati za dodavanje jednog određenog FTP servera. Posle popunjavanja, pritiskamo Sačuvaj i poveži se i čekamo da se odradi posao. Ako server traži nekakvu overu, bićete upitani za nju pre nego što se povezivanje dopusti.

Snimak ekrana o dodavanju FTP fascikle K‑mrežohvatom. Snimak ekrana.

Sad kad smo povezani, možemo se baciti u šetnju kroz novododato deljenje. Uživajte!

Snimak ekrana povezane FTP fascikle. Snimak ekrana.

Za povratak na mrežne fascikle, sve što treba je da upišete `remote:/` u traku lokacije u K‑osvajaču ili Dolphinu, ili izaberete Mreža sa panela Mesta.

Snimak ekrana virtuelne fascikle `remote:/` sa dodatom vezom. Snimak ekrana.

Sa iste lokacije takođe možete dodavati nove fascikle putem veze Dodaj mrežnu fasciklu. Ovim smo završili prolazak (rekosmo da će biti kratak). Sve najbolje u vašim budućim avanturama kroz mrežne fascikle!

## Zasluge i licenca

K‑mrežohvat

Autorska prava za program © 2004, Džordž Stajkos &George.Staikos.mail;

Autorska prava za dokumentaciju © 2005, Orvil Benet &Orville.Bennett.mail;

Preveo Dragan Pantelić falcon-10@gmx.de.

&underFDL; &underGPL;
&documentation.index;